- Hindi News
- National
- नई दिल्ली नगर पालिका में दागी कंपनी को दिया जा रहा है पार्किंग का ठेका : तंवर
नई दिल्ली नगर पालिका में दागी कंपनी को दिया जा रहा है पार्किंग का ठेका : तंवर
नई दिल्ली | नईदिल्ली नगर पालिका (एनडीएमसी) के उपाध्यक्ष और पूर्व विधायक करण सिंह तंवर ने आरोप लगाया है कि पार्किंग का टेंडर उस कंपनी को दिया जा रहा है जो पहले से ही सीबीआई के घेरे में है। पत्रकारों से तंवर ने कहा कि एनडीएमसी के अधिकारी भ्रष्टाचार में लिप्त हैं। तंवर ने आरोप लगाया कि बिल्डिंग सोल्यूशन नाम की कंपनी को बिना ऑनलाइन टेंडर के ही स्मार्ट पार्किंग का टेंडर देने पर सहमति जताई है लेकिन इस कंपनी को सीबीआई ने शक के घेरे में ले रखा है। तंवर का कहना है कि दोबारा हुए टेंडर में डिम्ट्स के अधीन काम कर रही कंपनी को ही ठेका देने की साजिश चल रही है, जबकि काउंसिल की पिछली बैठक में कंपनी के खिलाफ सीबीआई जांच की सिफारिश हुई थी। जिस कंपनी को यह टेंडर दिया जा रहा है उस कंपनी के नाम वाले लेटर पैड की जगह दूसरी कंपनी के लेटर पैड का इस्तेमाल किया गया है। वहीं टेंडर की रकम अंकों में 75 लाख और शब्दों में ‘वन सेवेंटिन फाइव लाख’ लिखा हुआ है जिसके अनुसार यह रकम 175 लाख बनती है। ऐसे में यह पूरा मामला संदिग्ध लगता है। इसकी जांच होनी चाहिए।
tgl_Latn sot_Latn hin_Deva hin_Deva hin_Deva